Lav et referat af nedenstående tekst:

Tekst:
Det er ikke hver dag, man midt i Aalborg pludselig kan havne midt i en løs hesteflok. Men trafikanter på Sohngårdsholmsvej og Th. Sauers Vej fik sig fredag morgen én på opleveren midt i morgenmyldretiden. En flok på i alt ni heste var nemlig sluppet løs fra deres indhegning ved Fritidshuset på Thulevej og løb løse rundt ved Grønlandstorv. Det fortæller vagtchef ved Nordjyllands Politi, Pouk Fastergaard. - Vi fik anmeldelsen klokken 8.35, og selv om det måske ikke var så stor en ting, så gav det noget panik i morgentrafikken, og vi fik en del anmeldelser på det, siger Poul Fastergaard. Fritidshuset blev hurtigt underrettet om flugten fra indhegningen, og to patruljevogne blev sendt til Grøndlandstorv for at hjælpe med at hente hestene ind. - Jeg ved ikke, hvor lang tid det tog at hente hestene ind, men der ikke så lang tid, før trafikken gled normalt igen. Hestene kender jo hinanden godt, så de har nok fulgt efter, da den første blev indfanget igen, siger Poul Fastergaard.

Referat:
Bilister på Sohngårdsholmsvej og Th. Sauers Vej måtte fredag morgen holde tilbage for ni løse heste.